laion/Wikipedia-Exotic huggingface dataset:
গেন্ডারিয়া রেলওয়ে স্টেশন

গেন্ডারিয়া রেলওয়ে স্টেশন বাংলাদেশের ঢাকা বিভাগের ঢাকা জেলার গেন্ডারিয়া থানায় অবস্থিত একটি রেলওয়ে স্টেশন। ঢাকা-যশোর রেলপথ এই স্টেশন থেকেই শুরু হয়েছে। বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়। এসময় এই লাইনের স্টেশন হিসেবে গেন্ডারিয়া রেলওয়ে স্টেশন(Grand Area) তৈরি করা হয়। ঢাকা-যশোর রেলপথ নির্মাণের সময় এই স্টেশনটি পুনর্নির্মাণ করা হয়। গেন্ডারিয়া রেলওয়ে স্টেশন দিয়ে নারায়ণগঞ্জ কমিউটার ও কিছু লোকাল ট্রেন চলাচল করে। বাংলাদেশ রেলওয়ে "Gandaria Railway Station Map/Atlas - Railway Enquiry"। indiarailinfo.com। সংগ্রহের তারিখ ২০২০-০২-২৯।  "গেন্ডারিয়া রেলস্টেশনে বিপর্যস্ত যাত্রীসেবা"। প্রথম আলো। ২০১৪-০৭-১১। সংগ্রহের তারিখ ২০২০-০২-২৯।  "ঢাকা-নারায়ণগঞ্জের যাত্রীবাহী ট্রেন লাইনচ্যুত"। The Daily Star Bangla। ২০১৯-০৭-২৮। সংগ্রহের তারিখ ২০২০-০২-২৯।  "পদ্মা সেতুতে রেল সংযোগ || উপ-সম্পাদকীয়"। জনকন্ঠ। ২০২০-০২-২৯ তারিখে মূল থেকে আর্কাইভ করা। সংগ্রহের তারিখ ২০২০-০২-২৯।  "রেলওয়ে - বাংলাপিডিয়া"। bn.banglapedia.org। সংগ্রহের তারিখ ২০২০-০২-২৯।  Reporter, Staff। "২৩৯ দিন পর ঢাকা-নারায়ণগঞ্জ রুটে ট্রেন চলাচল শুরু"। dhakapost.com। সংগ্রহের তারিখ ২০২৩-০৮-২২।
মোনায়েম সরকার

মোনায়েম সরকার (জন্ম ৩০ মার্চ ১৯৪৫) একজন বাংলাদেশি রাজনীতিবিদ, কলাম লেখক ও গবেষক। ২০১৩ সালে বাংলা একাডেমি তাকে সম্মানসূচক ফেলোশিপ প্রদান করে। মোনায়েম ১৯৪৫ সালের ৩০ মার্চ তৎকালীন ব্রিটিশ ভারতের কুমিল্লার দেবীদ্বারের ফতেহাবাদ গ্রামে জন্মগ্রহণ করেন। ১৯৬৭ সালে তিনি ঢাকা বিশ্ববিদ্যালয় থেকে ফলিত পদার্থ বিজ্ঞানে এম.এসসি. ডিগ্রি লাভ করেন। ছাত্রজীবনেই রাজনীতির সাথে জড়িত হন। এ সময় ছাত্র ইউনিয়ন, কমিউনিস্ট পার্টি ও ন্যাপের রাজনীতিতে উল্লেখযোগ্য ভূমিকা পালন করেন। ১৯৭১ সালে বাংলাদেশের স্বাধীনতা যুদ্ধ শুরু হলে তিনি যুদ্ধে অংশ নেন। মোনায়েম বাংলাদেশ আওয়ামী লীগের বিজ্ঞান ও প্রযুক্তি বিষয়ক সম্পাদক হিসেবে দায়িত্ব পালন করেন। এছাড়া বাংলাদেশ উদীচী শিল্পীগোষ্ঠী প্রতিষ্ঠায় গুরুত্বপূর্ণ ভূমিকা পালন করেন। মোনায়েম রচিত ও সম্পাদিত গ্রন্থসমূহের মধ্যে রয়েছে: বাংলাদেশে বিপ্লবী গণতন্ত্রীদের উত্থান অনিবার্য (১৯৮৭) বাংলাদেশ ও বঙ্গবন্ধু রক্তমাখা বুক জুড়ে স্বদেশের ছবি (১৯৮২) বাঙালি জাতীয়তাবাদ ও গণতন্ত্র বিকাশে ঐক্য অপরিহার্য (১৯৯১) ইতিহাসের আলোকে বাঙালি জাতীয়তার বিকাশ ও বঙ্গবন্ধু (১৯৯২) জাতীয় বিকাশের মূলস্রোত বনাম তৃতীয় ধারা (১৯৯২) গণতন্ত্র প্রতিষ্ঠান বামপন্থীদের করণীয় (১৯৯২) বামপন্থীদের সঙ্কট ও বাংলাদেশের রাজনীতি (১৯৯৩) ভাষা আন্দোলন ও বঙ্গবন্ধু (১৯৯৪) মৃত্যুঞ্জয়ী মুজিব (১৯৯৫) বাংলাদেশের সংক্ষিপ্ত ইতিহাস (১৯৯৬) জাতীয় চার নেতা স্মারকগ্রন্থ (১৯৯৬) বাংলাদেশের মুক্তি সংগ্রামের ইতিহাস (যৌথভাবে) (১৯৯৭) স্বাধীনতার রজত জয়ন্তী স্মারকগ্রন্থ (১৯৯৭) শেখ মুজিব একটি লাল গোলাপ (১৯৯৮) বাঙালি বাংলাদেশ বঙ্গবন্ধু (২০০০) বহতা নদীর মত আওয়ামী লীগ (২০০০) বাঙালির কণ্ঠ (২০০১) একজন রাজনৈতিক কর্মীর প্রতিচ্ছবি (২০০৩) যুক্তফ্রণ্ট থেকে মহাজোট (২০০৭) জাগো বাঙালি কোন্ঠে সবায় (২০০৭) স্বাধীনতা বিরোধী চক্রের বিরুদ্ধে যুক্তফ্রণ্ট : চুয়ান্নর অভিজ্ঞতা (৫৪-র নির্বাচনের অপ্রকাশিত দলিল) জেগে ওঠার সময় এখনই (২০০৭) জীবন ও রাজনীতি (২০০৮) রাজনীতির চালচিত্র (২০০৮) বাংলাদেশের গণতন্ত্রায়ণের সমস্যা ও সম্ভাবনা (২০০৯) মোনায়েম সরকারের নির্বাচিত রাজনৈতিক রচনা (২০০৯) সর্বকালের সর্বশ্রেষ্ঠ বাঙালি (২০১০) বাঙালির ঐতিহ্য ও ভবিষ্যৎ (২০১০) বঙ্গবন্ধুর রাজনীতি ও শেখ হাসিনা (২০১১) বাংলাদেশের মূলধারার রাজনীতির সংকট ও সম্ভাবনা (২০১১) "বাংলা একাডেমি সম্মানসূচক ফেলোশিপ"। বাংলা একাডেমি। সংগ্রহের তারিখ ২৯ ফেব্রুয়ারি ২০২০।  "মোনায়েম সরকার"। বিডিনিউজ২৪.কম। ১০ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ২৯ ফেব্রুয়ারি ২০২০।
যোহন গুণসেকরা

যোহন গুণসেকরা (সিংহলি: යොහාන් ගුණසේකර; জন্ম: ৮ নভেম্বর, ১৯৫৭) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৩ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, বামহাতি মিডিয়াম কিংবা স্লো লেফট-আর্ম অর্থোডক্স বোলিং করতেন তিনি। ১৯৮০-৮১ মৌসুম থেকে ১৯৮৬-৮৭ মৌসুম পর্যন্ত যোহন গুণসেকরা’র প্রথম-শ্রেণীর খেলোয়াড়ী জীবন চলমান ছিল। নালন্দা কলেজ কলম্বোর প্রাক্তন শিক্ষার্থী তিনি। সমগ্র খেলোয়াড়ী জীবনে দুইটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন যোহন গুণসেকরা। ৪ মার্চ, ১৯৮৩ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১১ মার্চ, ১৯৮৩ তারিখে ওয়েলিংটনে একই দলের বিপক্ষে সর্বশেষ টেস্টে অংশ নেন তিনি। ১৯৮২-৮৩ মৌসুমে একঝাঁক তরুণ খেলোয়াড়কে নিউজিল্যান্ডের বিপক্ষে সিরিজে খেলায় অংশগ্রহণের জন্যে মনোনীত করা হয়। অন্যতম খেলোয়াড় হিসেবে অংশ নিলেও এটিই তার একমাত্র আন্তর্জাতিক সিরিজে অংশগ্রহণ ছিল। স্যার রিচার্ড হ্যাডলি, ক্রিস কেয়ার্নস, ইয়ান চ্যাটফিল্ড ও মার্টিন স্নেডেনের ন্যায় বিশ্বমানের বোলিং আক্রমণে দিশেহারা হলেও উত্তরোত্তর প্রত্যেক ইনিংসেই তার খেলার মানের উত্তরণ ঘটতে থাকে। ওয়েলিংটনে স্বাগতিক দলের বিপক্ষে সিরিজের দ্বিতীয় টেস্টের প্রথম ইনিংসে স্বর্ণালী মুহূর্ত উদ্‌যাপন করেন। চারটি ক্যাচ তালুবন্দী করে শ্রীলঙ্কান রেকর্ড গড়েন তিনি। পরবর্তীতে এক দশক পর হাসান তিলকরত্নে তার এ রেকর্ডের সমকক্ষ হয়েছিলেন। বামহাতি ব্যাটসম্যান হিসেবে খেলতেন। একদিনের সিরিজে বেশ ভালো খেলা উপহার দিয়েছিলেন। তাসত্ত্বেও দল নির্বাচকমণ্ডলী তার উপর আস্থা রাখতে পারেননি। List of Sri Lanka Test Cricketers "Sri Lanka – Test Batting Averages"। ESPNCricinfo। সংগ্রহের তারিখ ১৬ ফেব্রুয়ারি ২০২০।  রজার বিজেসুরিয়া ললিত কালুপেরুমা সিংহলীজ স্পোর্টস ক্লাব শ্রীলঙ্কান টেস্ট ক্রিকেটারদের তালিকা শ্রীলঙ্কান একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে যোহন গুণসেকরা (ইংরেজি) ক্রিকেটআর্কাইভে যোহন গুণসেকরা (সদস্যতা প্রয়োজনীয়) (ইংরেজি)
গুরুতর অপরাধ দমন সংক্রান্ত জাতীয় সমন্বয় কমিটি

গুরুতর অপরাধ দমন সংক্রান্ত জাতীয় সমন্বয় কমিটি ছিল বাংলাদেশের তত্ত্বাবধায়ক সরকার কর্তৃক ২০০৭ সালে গঠিত একটি কমিটি যা দুর্নীতি ও অন্যান্য গুরুতর অপরাধ দমনের লক্ষ্যে প্রতিষ্ঠিত হয়েছিল। ২০০৬-০৮ বাংলাদেশী রাজনৈতিক সংকটের সময় তৎকালীন তত্ত্বাবধায়ক সরকার এই কমিটির মাধ্যমে দুর্নীতি ও অন্য গুরতর অপরাধ দমনে অভিযান পরিচালনা করে। কমিটির চেয়ারম্যান হিসেবে দায়িত্ব পালন করেন তৎকালীন উপদেষ্টা মোহাম্মদ আবদুল মতিন এবং প্রধান সমন্বয়ক ছিলেন মাসুদ উদ্দিন চৌধুরী। কেন্দ্রীয় কমিটির অধীনে মহানগর বা আঞ্চলিক কমিটি গঠন করা হয়। এসব কমিটির অধীনে প্রতিটি জেলায় সামরিক বাহিনী, আধাসামরিক ও বেসামরিক প্রশাসন থেকে লোকবল নিয়ে একটি করে টাস্কফোর্স গঠিত হয়। আঞ্চলিক কমিটিসমূহ অপরাধের সাথে যুক্ত ব্যক্তিদের তালিকা প্রণয়ন করে তাদের বিরুদ্ধে মামলা করে তদন্ত প্রতিবেদন জমা দিত যার প্রেক্ষিতে জাতীয় সমন্বয় কমিটি সিদ্ধান্ত গ্রহণ করে প্রসিকিউশন দলের মাধ্যমে আইনানুযায়ী ব্যবস্থা গ্রহণ করা হত। প্রসিকিউশন দলের বাইরে অভিযোগ গঠন ও বাছাই সেল নামে একটি করে দল দায়িত্ব পালন করতো যারা কোন ব্যক্তির বিরুদ্ধে প্রাপ্ত অভিযোগ যাছাই বাছাইয়ের কাজে নিয়োজিত ছিলো। "গুরুতর অপরাধ দমন সংক্রান্ত জাতীয় সমন্বয় কমিটি" (পিডিএফ)। মন্ত্রিপরিষদ। সংগ্রহের তারিখ ২৯ ফেব্রুয়ারি ২০২০।  "সাবেক উপদেষ্টা মতিনের বিরুদ্ধে মামলা হচ্ছে"। বিডিনিউজ। ২৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৯ ফেব্রুয়ারি ২০২০।  "আ. লীগ ছেড়ে জাপায় গেলেন মাসুদ উদ্দিন"। প্রথম আলো। সংগ্রহের তারিখ ২৯ ফেব্রুয়ারি ২০২০।
রুক্মী

হিন্দু মহাকাব্য মহাভারত অনুযায়ী রুক্মী (সংস্কৃত ভাষা: रुक्मी) ছিলেন বিদর্ভের শাসক৷ রুক্মী ছিলেন মহারাজা ভীষ্মকের জ্যেষ্ঠপুত্র এবং রুক্মিণীর জ্যেষ্ঠ ভ্রাতা৷ হরিবংশমে উল্লেখ রয়েছে যে, রুক্মী কিমপুরুষ দ্রুম-এর কাছ থেকে যুদ্ধবিদ্যা সংক্রান্ত কলাকুশল শিক্ষালাভ করেন এবং পরশুরামের থেকে একাধিক দৈবাস্ত্র লাভ করেন৷ শ্রীকৃষ্ণ রুক্মিণীর ইচ্ছা অনুযায়ী তাঁকে বিদর্ভ রাজ্য থেকে অপহরণ করে বিবাহ করেন, যদিও রুক্মী তার ভগিনীর বিবাহ দিতে চেয়েছিলেন চেদীর মহারাজা শিশুপালের সহিত৷ রুক্মিণীকে অপহরণ কালে রুক্মী তাদের পথ আটকালে কৃষ্ণ তাঁকে পরাস্ত করেন কিন্তু কৃষ্ণ তাঁকে হত্যা করতে উদ্যত হলে সদ্যবিবাহিতা স্ত্রী রুক্মিণীর অনুরোধে তিনি রুক্মীকে ক্ষমা করে দেন৷ নিজের বিজয় স্বরূপ রুক্মীকে শাস্তি দিতে তিনি রুক্মীর মাথা মুণ্ডণ করে দেন৷ কৃষ্ণের এরূপ আচরণে অপমানিত হয়ে রুক্মী আর কখনো বিদর্ভ রাজ্যের রাজধানী কৌণ্ডণ্যপুর (পুরাতন কুণ্ডিণাপুরী) ফেরৎ যান নি৷ তিনি কুণ্ডিণাপুরীর আরো পশ্চিমে নিজের আরেকটি রাজধানী স্থাপন করেন ভোজকাটাতে (বর্তমান পিম্পরি চিঞ্চওয়াড়) এবং সেখান থেকেই রাজ্য শাসন করা শুরু করেন৷ রুক্মীর কন্যা রুক্মবতী কৃষ্ণের পুত্র তথা নিজ পিসতুতো ভ্রাতা প্রদ্যুম্নকে বিবাহ করেন৷ তাঁদের পুত্রসন্তানের নাম রাখা হয় অনিরুদ্ধ। রুক্মী পরবর্তীকালে কৃষ্ণের মিত্রতা স্বীকার করলেও তার আত্মশ্লাঘার জন্য কৌরবপক্ষের দুর্যোধন বা পাণ্ডবপক্ষের অর্জুন কেউই রুক্মীকে বিশেষ পছন্দ করতেন না৷ উভয় পক্ষেরই অপছন্দ হওয়ার কারণে রুক্মী ও তার বিদর্ভ সেনা কুরুক্ষেত্রের যুদ্ধে কোনো পক্ষেই যোগদান না করে এই যুদ্ধ থেকে দূরে নিরপেক্ষ পরিস্থিতিতে ছিলেন৷ পাশা খেলায় বলরামের সাথে ছলনা করার জন্য বলরামের হাতে রুক্মীর মৃত্যু ঘটে৷ Kisari Mohan Ganguli (১৮৮৩–১৮৯৬)। The Mahabharata of Krishna-Dwaipayana Vyasa Translated into English Prose।  Gazetteer of the Bombay Presidency: Kathiawar (Public Domain text)। VIII। Printed at the Government Central Press, Bombay। ১৮৮৪। পৃষ্ঠা 380।  Amar chitra Katha Bhagawat Krishna Avatar https://hinduism.stackexchange.com/questions/13576/how-is-rukmis-killing-by-balarama-justified
শ্যামপুর বড়ইতলা রেলওয়ে স্টেশন

শ্যামপুর বড়ইতলা রেলওয়ে স্টেশন বাংলাদেশের ঢাকা বিভাগের ঢাকা জেলার শ্যামপুর থানায় অবস্থিত একটি রেলওয়ে স্টেশন। বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়। শ্যামপুর বড়ইতলা রেলওয়ে স্টেশন নারায়ণগঞ্জ কমিউটার ও নারায়ণগঞ্জ লোকাল ট্রেন চলাচল করে। বাংলাদেশ রেলওয়ে "ট্রেন এলেই দাঁড়িয়ে যান হাত উঁচিয়ে!"। প্রথম আলো। সংগ্রহের তারিখ ২০২০-০৩-০১।  "রেলওয়ে - বাংলাপিডিয়া"। bn.banglapedia.org। সংগ্রহের তারিখ ২০২০-০২-২৯।
পাগলা রেলওয়ে স্টেশন

পাগলা রেলওয়ে স্টেশন বাংলাদেশের ঢাকা বিভাগের নারায়ণগঞ্জ জেলার নারায়ণগঞ্জ সদর উপজেলা ফতুল্লা ইউনিয়নে অবস্থিত একটি রেলওয়ে স্টেশন। বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়। পাগলা রেলওয়ে স্টেশন দিয়ে নারায়ণগঞ্জ কমিউটার ও নারায়ণগঞ্জ লোকাল ট্রেন চলাচল করে। বাংলাদেশ রেলওয়ে "পাগলা রেলস্টেশনে ট্রেনের ইঞ্জিনের ভেতরে আটকে যাত্রীর মৃত্যু | আজকের নারায়ণগঞ্জ"। ২০২০-০৩-০১ তারিখে মূল থেকে আর্কাইভ করা। সংগ্রহের তারিখ ২০২০-০৩-০১।  "৩ ঘণ্টা বন্ধ থাকার পর ঢাকা-নারায়ণগঞ্জ ট্রেন চলাচল স্বাভাবিক"। The Daily Star Bangla। ২০১৯-০৮-১৫। সংগ্রহের তারিখ ২০২০-০৩-০১।  "রেলওয়ে - বাংলাপিডিয়া"। bn.banglapedia.org। সংগ্রহের তারিখ ২০২০-০২-২৯।
ফতুল্লা রেলওয়ে স্টেশন

ফতুল্লা রেলওয়ে স্টেশন বাংলাদেশের ঢাকা বিভাগের নারায়ণগঞ্জ জেলার নারায়ণগঞ্জ সদর উপজেলার ফতুল্লা ইউনিয়নে অবস্থিত একটি রেলওয়ে স্টেশন। বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়। এই লাইনের স্টেশন হিসেবে ফতুল্লা রেলওয়ে স্টেশন তৈরি করা হয়। ফতুল্লা রেলওয়ে স্টেশন দিয়ে নারায়ণগঞ্জ কমিউটার ও কয়েকটি লোকাল ট্রেন চলাচল করে। বাংলাদেশ রেলওয়ে admin। "ফতুল্লা রেল স্টেশন সমস্যায় জর্জারিত | নারায়ণগঞ্জ সংবাদ"। ২০২২-০৮-১৫ তারিখে মূল থেকে আর্কাইভ করা। সংগ্রহের তারিখ ২০২০-০৩-০১।  "নারায়ণগঞ্জে ট্রেন-ট্রাক সংঘর্ষে আহত অর্ধশতাধিক, নিহত ৩"। banglanews24.com। সংগ্রহের তারিখ ২০২০-০৩-০১।  "রেলওয়ে - বাংলাপিডিয়া"। bn.banglapedia.org। সংগ্রহের তারিখ ২০২০-০২-২৯।
চাষাঢ়া রেলওয়ে স্টেশন

চাষাঢ়া রেলওয়ে স্টেশন বাংলাদেশের ঢাকা বিভাগের নারায়ণগঞ্জ জেলার নারায়ণগঞ্জ সদর উপজেলায় অবস্থিত একটি রেলওয়ে স্টেশন। বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা। এসময় চাষাঢ়া রেলওয়ে স্টেশন তৈরি করা হয়। পূর্বে এই চাষাঢ়া স্টেশন থেকে আদমজী রপ্তানি প্রক্রিয়াকরণ অঞ্চল পর্যন্ত রেলপথ ছিলো, যা এখন সড়কপথ হিসেবে ব্যবহৃত হয়ে আসছে। চাষাঢ়া রেলওয়ে স্টেশন দিয়ে নারায়ণগঞ্জ কমিউটার ও নারায়ণগঞ্জ লোকাল ট্রেন চলাচল করে। বাংলাদেশ রেলওয়ে "নারায়ণগঞ্জে ট্রেন থামিয়ে মা-ছেলেকে রক্ষা"। প্রথম আলো। ১৪ ডিসেম্বর ২০১৫। সংগ্রহের তারিখ ২০২০-০৩-০১।  "নারায়ণগঞ্জে সড়কের ওপর ট্রেন বিকল, তীব্র যানজট"। banglanews24.com। ১৫ আগস্ট ২০১৯। সংগ্রহের তারিখ ২০২০-০৩-০১।  "রেলওয়ে - বাংলাপিডিয়া"। bn.banglapedia.org। সংগ্রহের তারিখ ২০২০-০২-২৯।  PressNarayanganj.com (২২ অক্টোবর ২০১৯)। "একনেকে পুরাতন রেলপথে চাষাঢ়া-আদমজী মহাসড়কের অনুমোদন"। Press Narayanganj.com। ২০২০-০৪-০৮ তারিখে মূল থেকে আর্কাইভ করা। সংগ্রহের তারিখ ২০২০-০৩-০১।
শাহজাহান সাজু

শাহজাহান সাজু বাংলাদেশের জাতীয় পার্টির রাজনীতিবিদ ও নরসিংদী-৩ (শিবপুর) আসনের সাবেক সংসদ সদস্য। শাহজাহান সাজু নরসিংদী জেলার শিবপুর উপজেলার গিলাবেরস্থ গ্রামে জন্মগ্রহণ করেন। শাহজাহান সাজু নরসিংদী জেলা পরিষদ চেয়ারম্যান ছিলেন। তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়ন নিয়ে নরসিংদী-৩ (শিবপুর) আসন থেকে সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় সংসদ নির্বাচনে তিনি একই আসন থেকে অংশ নিয়ে বাংলাদেশ জাতীয়তাবাদী দলের সাবেক মহাসচিব আব্দুল মান্নান ভূঁইয়ার কাছে পরাজিত হন। চতুর্থ জাতীয় সংসদ সদস্যদের তালিকা (১৯৮৮) "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  "শাহজাহান সাজু"। প্রথম আলো। সংগ্রহের তারিখ ২০২০-০৩-০১।
নারায়ণগঞ্জ কমিউটার

নারায়ণগঞ্জ কমিউটার (ট্রেন নাম্বার-নারায়ণগঞ্জ কমিউটার: ১-১৬) বাংলাদেশ রেলওয়ে পরিচালিত একটি যাত্রীবাহী ট্রেন, যা ঢাকা-নারায়ণগঞ্জ রেলপথে চলাচল করে।|পূর্বে কমলাপুর রেলওয়ে স্টেশন থেকে নারায়ণগঞ্জ রেলওয়ে স্টেশন পর্যন্ত নারায়ণগঞ্জ কমিউটার(ডেমু) ও নারায়ণগঞ্জ লোকাল চলাচল করলেও,১ আগস্ট ২০২৩ থেকে নারায়ণগঞ্জ লোকাল ট্রেনে কমিউটার ট্রেনের মত সুবিধা থাকায়,নারায়ণগঞ্জ লোকালকে কমিউটার করা হয় ও ডেমুর চলাচল বন্ধ করা হয়। নারায়ণগঞ্জ কমিউটার মিটারগেজ রেলপথে চলাচলকারী একটি কমিউটার ট্রেন। নারায়ণগঞ্জ থেকে ঢাকা সংযোগকারী এই ট্রেনটি এ অঞ্চলের মানুষের নিকট খুব জনপ্রিয়। নারায়ণগঞ্জ কমিউটার ঢাকা-নারায়ণগঞ্জ-ঢাকা রেলপথে চলাচল করে এবং যাত্রাপথে থাকা স্টেশনগুলোতে যাত্রাবিরতি দেয়। নারায়ণগঞ্জ কমিউটার যেসকল রেলওয়ে স্টেশন দিয়ে চলাচল করে, নিম্নে তা উল্লেখ করা হলো: কমলাপুর রেলওয়ে স্টেশন গেন্ডারিয়া রেলওয়ে স্টেশন শ্যামপুর বড়ইতলা রেলওয়ে স্টেশন পাগলা রেলওয়ে স্টেশন ফতুল্লা রেলওয়ে স্টেশন চাষাঢ়া রেলওয়ে স্টেশন নারায়ণগঞ্জ রেলওয়ে স্টেশন। বাংলাদেশ রেলওয়ের ৫২তম সময়সূচী অনুযায়ী, নারায়ণগঞ্জ কমিউটার নামে চলা ৮ জোড়া ট্রেনের সময়সূচি নিম্নোক্তঃ বাংলাদেশের মেইল ও কমিউটার ট্রেনের তালিকা বাংলাদেশের আন্তঃনগর ট্রেনের তালিকা বাংলাদেশ রেলওয়ে "নারায়ণগঞ্জগামী ডেমু ট্রেন লাইনচ্যুত"। The Daily Star Bangla। ২০১৯-১০-২৭। সংগ্রহের তারিখ ২০২০-০৩-০১।
মাঈন উদ্দিন ভূঁইয়া

মাঈন উদ্দিন ভূঁইয়া (১৫ অক্টোবর ১৯৪৮-১১ ফেব্রুয়ারি ২০১৫) বাংলাদেশের সাবেক কৃষি-উপমন্ত্রী, জাতীয় সংসদের হুইপ ও নরসিংদী-৫ (রায়পুরা) আসনের সংসদ সদস্য ছিলেন। মাঈন উদ্দিন ভূঁইয়া ১৫ অক্টোবর ১৯৪৮ সালে নরসিংদী জেলার রায়পুরা উপজেলার চরসুবুদ্ধি ইউনিয়নের হাটুভাঙ্গা গ্রামে জন্মগ্রহণ করেন। তার পিতার নাম মৃত জালাল উদ্দিন ভূঁইয়া। মাঈন উদ্দিন ভূঁইয়া ছাত্র ইউনিয়ন দিয়ে রাজনীতি শুরু করে ১৯৭২ সালে ভাসানীর ন্যাশনাল আওয়ামী পার্টির সাংগঠনিক সম্পাদক ছিলেন। বিএনপির প্রতিষ্ঠালগ্নে তিনি কেন্দ্রীয় যুগ্মসম্পাদক হিসেবে দায়িত্ব পালন করেন। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলের (বিএনপি) মনোনয়নে প্রথমবারের জন্য বিলুপ্ত ঢাকা-২৬ (বর্তমান নরসিংদী-৫ রায়পুরা) আসনের সাংসদ নির্বাচিত হন। ১৯৮৫ সালে তিনি জাতীয় পার্টিতে যোগদিয়ে ভাইস চেয়ারম্যান হিসেবে দায়িত্ব পান। ১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির মনোনয়নে পুনরায় সংসদ সদস্য নির্বাচিত হন। ১৯৮৬-১৯৯০ সাল পর্যন্ত তিনি জাতীয় সংসদের হুইপ ও কৃষি উপমন্ত্রী হিসেবে দায়িত্ব পালন করেন। ১৯৮৮-১৯৯০ সালে তিনি নরসিংদী জেলা পরিষদের প্রথম চেয়ারম্যান হিসেবে দায়িত্ব পালন করেন। মাঈন উদ্দিন ভূঁইয়া ১১ ফেব্রুয়ারি ২০১৫ সালে ঢাকা ইউনাইটেড হাসপাতালে চিকিৎসাধীন অবস্থায় মৃত্যুবরণ করেন। "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১ মার্চ ২০২০।  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১ মার্চ ২০২০।  "সাবেক কৃষি-উপমন্ত্রী মাঈন উদ্দিন ভূঁইয়ার ইন্তেকাল"। জাগোনিউজ২৪.কম। ১১ ফেব্রুয়ারি ২০১৫। সংগ্রহের তারিখ ১ মার্চ ২০২০।  "আওয়ামী লীগের একাধিক প্রার্থী প্রচারণায় নেই বিএনপি | সারাদেশ"। দৈনিক ইত্তেফাক। ৩০ জুন ২০১৮। ১ মার্চ ২০২০ তারিখে মূল থেকে আর্কাইভ করা। সংগ্রহের তারিখ ১ মার্চ ২০২০।
ভীষ্মক

হিন্দুদের ধর্মগ্রন্থ ও মহাকাব্য মহাভারত অনুযায়ী ভীষ্মক (দেবনাগরী:भीष्मक) ছিলেন বিদর্ভের রাজা এবং কৃষ্ণের প্রথমা পত্নী রুক্মিণীর পিতা৷ ভীষ্মকের পুত্র রুক্মী ছিলেন রুক্মিণীর জ্যেষ্ঠ ভ্রাতা৷ তাঁর অন্য চার পুত্র হলেন রুক্মরথ, রুক্মবাহু, রুক্মকেশ ও রুক্মমালী৷ একদা একজন শিব ঠাকুরের ভক্ত ও মন্দিরের পূজারী বাস করতেন৷ তিনি প্রত্যেকদিন নিয়ম করে শিবের পদ পূজা করতেন৷ নিজের নিত্যপূজা শেষ করে মন্দির পরিষ্কার করে ও মূলফটক বন্ধ করে শিবের কাছে নিবেদিত ভোগপ্রসাদ নিয়ে সেই পূজারী প্রত্যেকদিন মন্দিরের বাইরে থাকা অপেক্ষারত কুকুরটিকে সেই প্রসাদ খাওয়াতেন৷ কুকুর যেহেতু আনুগত্যের প্রতীক তাই কুকুরটি পূজারির দেওয়া প্রসাদ খেয়ে তিনি ঘরে পৌঁছানো পর্যন্ত তার সঙ্গ দিতো৷ বহুদিন এরকম চলার পর কুকুরটির প্রতি পূজারীর বিশেষ স্নেহ জন্মায়৷ এক অমাবস্যার রাতে পূজারীটির মন্দিরের কাজে দেরি হয় এবং কাজ করে তিনি দ্রুত গতিতেই প্রসাদ নিয়ে মন্দির থেকে বেরিয়ে যান৷ এমতাবস্থায় ভুলবশত পূজারির পা কুকুরের গায়ে আঘাত করে৷ কুকুরে প্রতিবর্ত্মক্রিয়ার দরুন অমাবস্যার অন্ধকারে কোনোকিছু বোঝায় আগেই কুকুরটি পুরোহিতকে আঘাত করে বসে৷ পরে কৃতকার্যের কথা উপলব্ধি করে কুকুরটি লজ্জিত হয় এবং স্বেচ্ছায় দীর্ঘদিন না খেয়ে মন্দির সমূখেই প্রাণত্যাগ করে৷ বেশ কিছু বছর পর কুকুরটির স্মৃতিতে পূজারীও মারা যান৷ পরের জন্মে এই পূজারীই শিবভক্তি ও শ্রদ্ধার কারণে বিদর্ভ রাজ্যের রাজা ভীষ্মক রূপে জন্মলাভ করেন৷ রাজা ভীষ্মকের পাঁচ পুত্র ও এককন্যা ছিলো, তার মধ্যে রুক্মী ছিলো জ্যেষ্ঠপুত্র৷ সূর্যদেব বিবস্বান পূর্বজন্মের কথা মাথায় রেখে রাজা ভীষ্মকের সাথে সাক্ষাৎ করতে এক ঋষির রূপ ধরে মর্তে অবতরণ করেন৷ রাজা ভীষ্মকও পূর্বজন্মের মতোই ঋষিকে দেখে বেশ আপ্লুত হন এবং সাদরে ঋষিকে স্বাগত জানান৷ রাজপ্রাসাদে নিয়ে গেলে রাজকন্যা রুক্মিণী ঋষির সেবায় নিজেকে নিয়োজিত করলে ঋষি তাঁকে শিবের আশীর্বাদ পাওয়ার জন্য শিবপাদপূজা করার পরামর্শ দেন৷ রুক্মিণী ঋষির কথা মতো শিবের জন্য মালা গেঁথে গন্ধচন্দন সহযোগে শিবের নিত্যপূজা শুরু করেন৷ পূজায় তুষ্ট হয়ে শিব তাঁকে বিষ্ণুর অবতার শ্রীকৃষ্ণের সাথে বিবাহ হওয়ার বর দেন৷ রাজা ভীষ্মক এই প্রস্তাবে সম্মতি দিলেও রুক্মী বাঁধ সাধেন, কারণ রাজনৈতিক কারণে তিনি রুক্মিণীর বিবাহ দিতে চান চেদীরাজ শিশুপালের সাথে৷ এখনো শিবের আশীর্বাদধন্য হতে বহু নারী শিব মন্দিরে শিবপাদপূজা করে থাকেন৷ "Who is the father of Rukmini in Mahabharata"। Hindu Forum (ইংরেজি ভাষায়)। ২০১৯-০৮-১৮। সংগ্রহের তারিখ ২০২৪-০২-১১।  Tree, Speaking (২০১৪-১০-০৮)। "THE STORY OF KRISHNA RUKMINI MARRIAGE"। Speaking Tree (ইংরেজি ভাষায়)। সংগ্রহের তারিখ ২০২৪-০২-১১।  http://www.khapre.in/ancestry/showsource.php?sourceID=S65&tree=Hinduism&sitever=standard[স্থায়ীভাবে অকার্যকর সংযোগ] "The King of Vidarbha, Maharaja Bhismaka, was very qualified and devoted. He had five sons and only one daughter. The first son was known as Rukmi - Vaniquotes"। vaniquotes.org। সংগ্রহের তারিখ ২০২৪-০২-১১।  "King Bhismaka of Vidarbha wanted to offer Krsna his daughter, Rukmini, but Rukmi, the eldest of his five sons, objected. Therefore Bhismaka withdrew his decision and decided to offer Rukmini to the King of Cedi, Sisupala, who was a cousin of Krsna's - Vaniquotes"। vaniquotes.org। সংগ্রহের তারিখ ২০২৪-০২-১১।
যশোর জেলার ইউনিয়ন পরিষদসমূহ

যশোর জেলার ইউনিয়ন পরিষদসমূহ হচ্ছে বাংলাদেশের বৃহত্তর খুলনা জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক ইউনিট। যশোর জেলায় মোট ৮টি উপজেলার ০০টি ইউনিয়ন পরিষদ নিয়ে গঠিত হয়েছে। নিম্নে বিস্তারিত তালিকা উল্লেখ করা হল: প্রেমবাগ ইউনিয়ন সুন্দলী ইউনিয়ন চলিশিয়া ইউনিয়ন পায়রা ইউনিয়ন শ্রীধরপুর ইউনিয়ন বাঘুটিয়া ইউনিয়ন শুভরাড়া ইউনিয়ন সিদ্ধিপাশা ইউনিয়ন জহুরপুর ইউনিয়ন বন্দবিলা ইউনিয়ন রায়পুর ইউনিয়ন নারিকেলবাড়িয়া ইউনিয়ন ধলগ্রাম ইউনিয়ন দোহাকুলা ইউনিয়ন দরাজহাট ইউনিয়ন বাসুয়াড়ী ইউনিয়ন জামদিয়া ইউনিয়ন ফুলসারা ইউনিয়ন পাশাপোল ইউনিয়ন সিংহঝুলী ইউনিয়ন ধুলিয়ানী ইউনিয়ন চৌগাছা ইউনিয়ন জগদীশপুর ইউনিয়ন পাতিবিলা ইউনিয়ন হাকিমপুর ইউনিয়ন স্বরুপদাহ ইউনিয়ন নারায়নপুর ইউনিয়ন সুখপুকুরিয়া ইউনিয়ন গঙ্গানন্দপুর ইউনিয়ন মাগুরা ইউনিয়ন শিমুলিয়া ইউনিয়ন গদখালী ইউনিয়ন পানিসারা ইউনিয়ন ঝিকরগাছা ইউনিয়ন নাভারণ ইউনিয়ন নির্বাসখোলা ইউনিয়ন হাজিরবাগ ইউনিয়ন শংকরপুর ইউনিয়ন বাঁকড়া ইউনিয়ন ত্রিমোহিনী ইউনিয়ন সাগরদাড়ী ইউনিয়ন মজিদপুর ইউনিয়ন বিদ্যানন্দকাটি ইউনিয়ন মঙ্গলকোট ইউনিয়ন কেশবপুর ইউনিয়ন পাজিয়া ইউনিয়ন সুফলাকাটি ইউনিয়ন গৌরিঘোনা ইউনিয়ন সাতবাড়িয়া ইউনিয়ন হাসানপুর ইউনিয়ন হৈবতপুর ইউনিয়ন লেবুতলা ইউনিয়ন ইছালী ইউনিয়ন আরবপুর ইউনিয়ন উপশহর ইউনিয়ন কচুয়া ইউনিয়ন কাশিমপুর ইউনিয়ন চুড়ামনকাটি ইউনিয়ন চাঁচড়া ইউনিয়ন নরেন্দ্রপুর ইউনিয়ন নওয়াপাড়া ইউনিয়ন ফতেপুর ইউনিয়ন বসুন্দিয়া ইউনিয়ন রামনগর ইউনিয়ন দেয়ারা ইউনিয়ন হৈবতপুর ইউনিয়ন লেবুতলা ইউনিয়ন ইছালী ইউনিয়ন আরবপুর ইউনিয়ন উপশহর ইউনিয়ন কচুয়া ইউনিয়ন কাশিমপুর ইউনিয়ন চুড়ামনকাটি ইউনিয়ন চাঁচড়া ইউনিয়ন নরেন্দ্রপুর ইউনিয়ন নওয়াপাড়া ইউনিয়ন ফতেপুর ইউনিয়ন বসুন্দিয়া ইউনিয়ন রামনগর ইউনিয়ন দেয়ারা ইউনিয়ন কাশিমনগর ইউনিয়ন কুলটিয়া ইউনিয়ন খানপুর ইউনিয়ন খেদাপাড়া ইউনিয়ন চালুয়াহাটি ইউনিয়ন ঝাঁপা ইউনিয়ন ঢাকুরিয়া ইউনিয়ন দুর্বাডাঙ্গা ইউনিয়ন নেহালপুর ইউনিয়ন ভোজগাতি ইউনিয়ন মনিরামপুর ইউনিয়ন মনোহরপুর ইউনিয়ন মশ্বিমনগর ইউনিয়ন রোহিতা ইউনিয়ন শ্যামকুড় ইউনিয়ন হরিদাসকাটি ইউনিয়ন হরিহরনগর ইউনিয়ন ডিহি ইউনিয়ন লক্ষণপুর ইউনিয়ন বাহাদুরপুর ইউনিয়ন বেনাপোল ইউনিয়ন পুটখালী ইউনিয়ন গোগা ইউনিয়ন কায়বা ইউনিয়ন বাগআঁচড়া ইউনিয়ন উলাশী ইউনিয়ন শার্শা ইউনিয়ন নিজামপুর ইউনিয়ন Khan, Mohammad Mohabbat। "Functioning of Local Government (Union Parishad): Legal and Practical Constraints" (পিডিএফ)। Democracywatch। ১৭ এপ্রিল ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৪ মার্চ ২০১২।
পরমবীর চক্র (টিভি সিরিয়াল)

পরম বীর চক্র ভারতের সর্বোচ্চ সামরিক সম্মান, পরম বীর চক্র সাহসিকতার পুরস্কার বিজয়ীদের বাস্তব জীবনের চিত্রিত একটি ভারতীয় সিরিয়াল। সিরিয়ালটি পরিচালনা করেছিলেন প্রখ্যাত চলচ্চিত্র পরিচালক চেতন আনন্দ, যিনি এর আগে হাকীকাত ( ১৯৬৪ ) এবং হিন্দুস্তান কি কাসাম (১৯৭৩) এর মতো যুদ্ধ বিষয়ক চলচ্চিত্র তৈরি করেছিলেন। ১৯৮৮ সালে দূরদর্শন চ্যানেলে এটি প্রথম প্রচারিত হওয়ার পর, দর্শকদের কাছে খুব প্রশংসিত হয়েছিল । সিরিজের প্রথম পর্বে পুরষ্কারের প্রথম প্রাপক, কুমায়ুন রেজিমেন্টের মেজর সোমনাথ শর্মা এর জীবনকে চিত্রায়িত করা হয়। 7 আরসিআর (টিভি সিরিজ) সংবিধান (টিভি সিরিজ) সত্যমেব জয়তে (টিভি সিরিজ) প্রধানমন্ত্রী (টিভি সিরিজ) ভারতীয় ইতিহাস অবলম্বনে টেলিভিশন অনুষ্ঠানগুলি Randor Guy। "Maker of innovative, meaningful movies"। The Hindu। সংগ্রহের তারিখ ২০১৪-০৮-১৩।  Ranjan Das Gupta (২২ ফেব্রু ২০১৪)। "Goldie commands respect even 10 years after death"। ২১ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২০১৪-০৮-১৩।  Madhu Jain (১৫ আগস্ট ১৯৯০)। "Mandi House hardsells Kashmir in its serial 'Gul Gulshan Gulfam'"। India Today। সংগ্রহের তারিখ ২০১৪-০৮-১৩।  ইন্টারনেট মুভি ডেটাবেজে পরমবীর চক্র (ইংরেজি)